Diari Oficial de la Generalitat Valenciana


Sumari del DOGV 3645, del 15-12-1999 (1999/10858)

ORDRE de 3 de desembre de 1999, de la Conselleria d'Ocupació, per la qual es modifiquen les dotacions pressupostàries per a finançar el Programa d'Ajudes a la Integració Sociolaboral en Empreses d'Economia Social per a l'exercici de 1999.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3645

Data del DOGV
:   15-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10485


Data del document
:   03-12-1999

Organisme emissor
:   Conselleria d'Ocupació

Tipus de document
:   Ordre

Anàlisi jurídica

 Descriptors 

:   * creació d'ocupació
    * ajuda econòmica
    * economia social
    * ajuda social

ORDRE de 3 de desembre de 1999, de la Conselleria d'Ocupació, per la qual es modifiquen les dotacions pressupostàries per a finançar el Programa d'Ajudes a la Integració Sociolaboral en Empreses d'Economia Social per a l'exercici de 1999. [1999/X10431]
  
L'Ordre de 26 de novembre de 1998, de la Conselleria d'Ocupació, Indústria i Comerç, per la qual es va establir un programa d'ajudes a l'economia social per a 1999, preveia, entre altres, les subvencions per a la integració sociolaboral de desocupats en cooperatives i societats laborals.
  
Mitjançant l'Ordre d'11 de març de 1999, de la Conselleria d'Ocupació, Indústria i Comerç, es van publicar els crèdits màxims per a finançar les esmentades ajudes, que s'establiren en 570.231.274 pessetes, a càrrec de la línia 413/000/1999 del programa pressupostari 322.10, Foment de l'Ocupació i l'Economia Social. Posteriorment, mitjançant l'Ordre de la Conselleria d'Ocupació de 18 de novembre de 1999 s'ha incrementat la dotació pressupostària en 6.502.196 pessetes, situant-se així l'import global en 774.033.029 pessetes.
  
Avançada la gestió de les ajudes mencionades, es revela necessari procedir a determinats ajustos pressupostaris que permeten atendre les sol·licituds plantejades en les millors condicions, i es fan públics els dits ajustos amb la present ordre.
  
En conseqüència, i fent ús de les facultats que m'atorga la Llei 5/1983, de 30 de desembre, de Govern Valencià, i d'acord amb la disposició addicional primera de l'ordre assenyalada, de 26 de novembre de 1998, de la Conselleria d'Ocupació, Indústria i Comerç,
  
ORDENE
  
Article únic
  
S'incrementa la dotació pressupostària per a atendre les ajudes d'integració sociolaboral definides en l'article 12 de l'Ordre de 26 de novembre de 1998, de la Conselleria d'Ocupació, Indústria i Comerç, per la qual es va establir un programa d'ajudes a l'economia social per a 1999, en 31.421.544 pessetes, situant-se així la quantia total per a finançar el dit programa en 524.775.185 pessetes, de les quals 107.266.190 provenen del Fons Social Europeu, a càrrec de la línia 413/000/1999 (c.c. 219) del programa 322.10.
  
La present ordre entrarà en vigor el dia de la firma.
  
València, 3 de desembre de 1999
  
El conseller d'Ocupació,